
Par transportlīdzekļa VW Transporter valsts reģistrācijas Nr. FA6019, nodošanu atsavināšanai,  rīkojot izsoli 

Madonas novada Dzelzavas pagasta pārvaldes lietošanā un grāmatvedības uzskaitē ir fiziski nolietojusies transportlīdzeklis VW Transporter, valsts reģistrācijas Nr. FA6019, VIN WV2ZZZ24ZBH053589, izlaiduma gads 1980. Tehniskā eksperta Anša Vārsberga vērtējums – vidēji sliktā tehniskajā un vizuālajā stāvoklī, iespējamā tirgus cena 2500,00 EUR, tai skaitā PVN. Bilances atlikusī vērtība ir 0,00 EUR.
Pašvaldības īpašuma iznomāšanas un atsavināšanas izsoļu komisija ziņo, protokola izraksts Nr.38, 4. §, elektroniskās izsoles sākums — 18.05.2026. plkst. 13.00, noslēgums — 08.06.2026. plkst. 13.23. Saskaņā ar elektronisko izsoļu vietnē https://izsoles.ta.gov.lv 09.06.2026. sagatavoto aktu Nr. 4566015/0/2026-AKT izsolei autorizēti 6 (seši) dalībnieki. Par izsoles uzvarētāju kļuva izsoles dalībnieks SIA “Relita būve”, reģistrācijas Nr. 40003673478, kura nosolītā cena par transportlīdzekli ir 5460,00 EUR (pieci tūkstoši četri simti sešdesmit euro, 00 centi) bez PVN, kas paaugstināta par 112 (viens simts divpadsmit) izsoles soļiem. Papildus nosolītajai cenai maksājams pievienotās vērtības nodoklis 21 % apmērā, t. i., 1146,60 EUR (viens tūkstotis viens simts četrdesmit seši euro, 60 centi). Kopējā pirkuma maksa, ieskaitot PVN, ir 6606,60 EUR (seši tūkstoši seši simti seši euro, 60 centi). Izsoles uzvarētājs nav veicis samaksu atbilstoši Izsoles noteikumu 5.1. punktā noteiktajā termiņā, līdz ar to saskaņā ar Noteikumu 5.2. punktu zaudē tiesības uz izsoles Objektu un iesniegto nodrošinājumu.
Atbilstoši Izsoles noteikumu 5.3. punktam Izsoles rīkotājs informēja izsoles dalībnieku, kurš nosolīja nākamo augstāko cenu, par tiesībām iegādāties transportlīdzekli par viņa paša solīto augstāko cenu. Minētais izsoles dalībnieks no transportlīdzekļa iegādes atteicās. Līdz ar to, pamatojoties uz Izsoles noteikumu 5.4. punktu, izsole uzskatāma par nenotikušu, jo nākamās augstākās cenas nosolītājs ir atteicies no transportlīdzekļa pirkuma.
Izsoļu komisija nolēma atzīt par nenotikušu Madonas novada pašvaldības kustamās mantas - transportlīdzekļa VW Transporter, reģistrācijas Nr. FA6019, elektronisko izsoli ar augšupejošu soli.
Nav lietderīgi ieguldīt naudu transporta līdzekļa remontā, lai atjaunotu satiksmei derīgu transportlīdzekli, jo izmaksas ir ļoti lielas.
Lai pašvaldībai nerastos nelietderīgi izdevumi, transportlīdzekli VW Transporter, valsts reģistrācijas Nr. FA6019, atsavināt, rīkojot atkārtotu elektronisko izsoli, pārdot par augstāk solīto cenu un izslēgt no CSDD reģistra un norakstīt.
Saskaņā ar Publiskas personas mantas atsavināšanas likuma (turpmāk – Likums) 6. panta otrās daļas nosacījumu atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija, un saskaņā ar trešajā daļā noteikto lēmumā norāda atsavināšanas veidu. Atbilstoši Likuma 3. panta otrajā daļā noteiktajam publisku personu mantas atsavināšanas pamatveids ir mantas pārdošana izsolē. Atbilstoši Likuma 8. panta sestās daļas nosacījumam kustamās mantas nosacīto cenu apstiprina institūcija, kura saskaņā ar šā Likuma 6. panta nosacījumiem ir tiesīga atļaut attiecīgās mantas atsavināšanu. Kā tas noteikts Likuma 9. panta trešajā daļā un 10. panta pirmajā daļā kustamās mantas atsavināšanu organizē publiska persona vai tās iestāde, kuras valdījumā vai turējumā atrodas attiecīgā manta, un tā arī apstiprina izsoles noteikumus. Likuma 10. panta otrajā daļā paredzēts, ka izsoli rīko tās institūcijas izveidota izsoles komisija, kura organizē mantas atsavināšanu.
Pašvaldību likuma 10. panta pirmās daļas 17. punkta nosacījums paredz pašvaldības domes kompetenci noteikt kārtību, kādā veicami darījumi ar pašvaldības kustamo mantu.
Ņemot vērā iepriekšminēto, pamatojoties uz Publiskas personas mantas atsavināšanas likuma 3. panta pirmās daļas 1. punktu, 6. panta otro un trešo daļu,  8. panta sesto daļu, 9. panta trešo daļu, 10. panta pirmo daļu, Pašvaldību likuma 10. panta pirmās daļas 17. punktu, Ministru kabineta 2015. gada 22. decembra noteikumu Nr. 775 “Gada pārskatu un konsolidēto gada pārskatu likuma piemērošanas noteikumi” 101.1. apakšpunktu, ievērojot Madonas novada pašvaldības dome 2025. gada 30. septembra lēmumu Nr. 259, ņemot vērā 12.08.2026. Attīstības komitejas atzinumu, atklāti balsojot: PAR – 15 (Agris Lungevičs, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Janīna Grudule, Jānis Erels, Māris Justs, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:

1. Atsavināt pašvaldības kustamo mantu – transportlīdzekli VW Transporter valsts reģistrācijas Nr. FA6019, pārdodot to mutiskā izsolē ar augšupejošu soli.
2. Noteikt pašvaldības transportlīdzekļa VW Transporter, valsts reģistrācijas Nr. FA6019, nosacīto cenu 2100,00 EUR, izsoles solis - 30 EUR.
3. Apstiprināt pašvaldības kustamās mantas - transportlīdzekļa VW Transporter, valsts reģistrācijas Nr. FA6019, izsoles noteikumus (izsoles noteikumi pielikumā).
4. Pašvaldības īpašuma iznomāšanas un atsavināšanas izsoļu komisijai organizēt kustamo mantu – transportlīdzekļu - izsoles, nosakot arī izsoļu datumus un laiku.
5. Madonas novada Centrālās administrācijas Finanšu nodaļai izslēgt no pašvaldības grāmatvedības uzskaites lēmumā minētos transportlīdzekļus pēc to atsavināšanas. 
6. Madonas novada pašvaldības izpilddirektoru noteikt par atbildīgo amatpersonu šī lēmuma izpildei, nosakot, ka pēc transportlīdzekļu atsavināšanas Madonas novada Centrālās administrācijas Transporta un loģistikas nodaļa nodrošina transportlīdzekļu noņemšanu no uzskaites Ceļu satiksmes drošības direkcijā.



Domes priekšsēdētājs							A. Lungevičs

